Give Ireland Back To The Irish

«Give Ireland Back To The Irish» er en sang av Paul McCartney og hans band Wings. Sangen ble utgitt for første gang som en enkeltstående singel i 1972.

Denne sangen var McCartneys svar på den blodige dagen i Nord-Irland, kjent som Bloody Sunday, hvor flere mennesker ble drept av britiske soldater.

Sangen ble skrevet på under ett døgn, og ble raskt innspilt og utgitt. Sangen ble ikke uventet boikottet av BBC på grunn av dens politiske budskap. 

«Give Ireland Back To The Irish» ble en moderat hit i England, hvor den solgte til en 16.-plass på singellistene. Men i Irland og Spania ble den større, og klatret helt til topps på hitlistene i de to landene.

Paul McCartney-sanger
Sanger fra 1972